სომხეთის საპრეზიდენტო არჩევნები (1998)

სომხეთის საპრეზიდენტო არჩევნები 1998 — მესამე საპრეზიდენტო არჩევნები სომხეთში, რომელიც ჩატარდა 1998 წლის 16 მარტს. არჩევნებში გამარჯვებულის გამოსავლენად მეორე ტურის დანიშვნა გახდა საჭიროNohlen, D, Grotz, F & Hartmann, C (2001) Elections in Asia: A data handbook, Volume I, p329 ISBN 0-19-924958-X. არჩევნები დამოუკიდებელი კანდიდატის, რობერტ ქოჩარიანის გამარჯვებით დასრულდა. ამ არჩევნებზე მან მეორე ტურში მოსახლეობის ხმების 58.9% აიღო, ხოლო ამომრჩეველთა აქტივობამ პირველ ტურში 63.5%, მეორეში კი - 68.1% შეადგინაNohlen, D, Grotz, F & Hartmann, C (2001) Elections in Asia: A data handbook, Volume I, p337 ISBN 0-19-924958-X.

მიმოხილვა
არჩევნების პირველი ტური 1998 წლის 16 მარტს გაიმართა. პრემიერ-მინისტრმა და პრეზიდენტის მოვალეობის შემსრულებელმა რობერტ ქოჩარიანმა და 1974-1988 წლებში საბჭოთა სომხეთის ლიდერმა კარენ დემირჭიანმა, ამომრჩეველთა ხმების 38.5% და 30.5% მიიღეს შესაბამისად. მეორე ადგილზე გასული დემირჩიანი 10 წლის განმავლობაში ჩამოშორებული იყო პოლიტიკას და ბიზნესში მოღვაწეობდა.

დემირჭიანს საბჭოთა დროიდან მოყოლებული კარგი კაცის სახელი ჰქონდა რომელმაც „ტერ-პეტროსიანის მაფიოზური კაპიტალიზმის წესების წინააღმდეგ გაილაშქრა“. დემირჭიანი სომხურ საზოგადოებაში საკმაოდ პოპულარული პიროვნება იყო. დასავლელი დიპლომატების მიერ ჩატარებულმა გამოკითხვამ აჩვენა, რომ დემირჭიანს სომხების 53% უჭერდა მხარს, ხოლო ქოჩარიანს კი მხოლოდ 36%. ის აგრეთვე უფრო სასურველი კანდიდატი იყო დასავლეთისთვის, რადგან მთიანი-ყარაბაღის კონფლიქტის დარეგულირებისადმი ზომიერი მიდგომით ხასიათდებოდა, მაშინ როცა ქოჩარიანი მკვეთრად ნაციონალისტური გამოსვლებით გამოირჩეოდა.

არჩევნების მეორე ტური ქოჩარიანსა და დემირჭიანს შორის 30 მარტს გაიმართა. ქოჩარიანმა ამომრჩეველთა ხმების 58.9%-ით გამარჯვება მოიპოვა. საბოლოო შედეგებმა აჩვენა, რომ დემირჭიანს ხმების მხოლოდ 40.1% ერგო. British Helsinki Human Rights Group-ის განცხადებით, „უბრალო სომხებმა რობერტ ქოჩარიანს დაუჭირეს მხარი, რომელიც ერევნის პოლიტიკის მაფიოზურ კავშირებში არ იყო გასვრილი“. ეუთო-ს სადამკვირვებლო მისიამ არჩევნების პირველ ტურს „ძირეულად გაყალბებული“ უწოდა, ხოლო საბოლოო ანგარიშში აღნიშნა, რომ მისიამ „სერიოზული ხარვეზები“ დააფიქსირა და არჩევნები ეუთო-ს სტანდარტებს არ შეესაბამებოდა. მიუხედავად ამისა, დემირჭიანმა არჩევნების შედეგები ოფიციალურად არ გააპროტესტა, მან არასოდეს აღიარა შედეგები დაარ მიულოცა ქოჩარიანს გამარჯვება.

შედეგები
კანდიდატიპარტიაპირველი ტურიმეორე ტურიხმები%ხმები%რობერტ ქოჩარიანიდამოუკიდებელი545,93838.5908,61358.9კარენ დემირჭიანისოციალისტური პარტია431,96730.5618,76440.1ვაზგენ მანუკიანიეროვნულ-დემოკრატიული კავშირი172,44912.2სერგეი ბადალიანისომხეთის კომუნისტური პარტია155,02310.9პარუირ ჰაირიკიანიეროვნული თვითგამორკვევის კავშირი76,2125.4დავიდ შამაზარიანიდამოუკიდებელი6,7980.5არტაშეს გეღამიანიეროვნული თანხმობის პარტია6,3140.4ვიგენ ხაჩატურიანისომხეთის დემოკრატიულ-ლიბერალური პარტია3,9990.3ჰრანტ ხაჩატურიანისაკონსტიტუციო უფლებების კავშირი2,9430.2არამ გასპარ სარქისიანისომხეთის დემოკრატიული პარტია2,7100.2იური მიკირტიჩიანიდამოუკიდებელი2,5110.2აშოტ ბლეიანიახალი გზა1,5590.1არცერთი ზემოთ ჩამოთვლილთაგან9,5090.714,8901.0არასწორი/ცარიელი ხმები38,177-25,435-სულ1,456,1091001,567,702100წყარო: Nohlen et al.

რესურსები ინტერნეტში
Նախագահական ընտրություններ 1998 Internews Armenia 
1998-ի նախագահական ընտրությունները Internews Armenia  

სქოლიო

კატეგორია:1998 წლის არჩევნები
კატეგორია:სომხეთის არჩევნები